ไทยพาณิชย์แจงข่าวโดนแฮกไม่เป็นความจริง แนะงดส่งต่อ
ธนาคารไทยพาณิชย์แจงข่าว SCB EASY โดนแฮก ไม่เป็นความจริง ชี้ถูกเผยแพร่โดยสำนักข่าวปลอม พร้อมแจ้งความดำเนินคดีผู้กระทำผิดแล้ว
6 ก.ย. 2559

ธนาคารไทยพาณิชย์แจงข่าว SCB EASY โดนแฮก ไม่เป็นความจริง ชี้ถูกเผยแพร่โดยสำนักข่าวปลอม พร้อมแจ้งความดำเนินคดีผู้กระทำผิดแล้ว
เมื่อวันที่ 6 ก.ย. ธนาคารไทยพาณิชย์ แจ้งว่า ตามที่ได้มีการเผยแพร่ข้อมูลผ่านทางโซเชียลมีเดียเกี่ยวกับ SCB EASY โดนแฮก โดยอ้างว่าเป็นเว็บไซต์สำนักข่าวแห่งหนึ่งและมีการส่งข้อความต่อๆ กันนั้น ธนาคารฯ ได้ตรวจสอบแล้วพบว่าเว็บไซต์ดังกล่าวเป็นเว็บไซต์ปลอม 
ธนาคารฯ ขอยืนยันว่าข้อมูลดังกล่าวไม่เป็นความจริงแต่อย่างใด ระบบของธนาคารฯ มีมาตรฐานการป้องกันและความปลอดภัยสูงสุด โดยขณะนี้ธนาคารฯ ได้แจ้งความเพื่อดำเนินคดีตามกฎหมายกับผู้กระทำความผิดแล้ว
จึงขอความร่วมมือผู้ที่ได้รับข้อมูลใดๆ เกี่ยวกับ SCB EASY ได้โปรดตรวจสอบความถูกต้องก่อนการแชร์ เพราะการเผยแพร่ข้อมูลอันเป็นเท็จผ่านทางโซเชียลมีเดียเข้าข่ายเป็นการกระทำผิดอาญาตาม พรบ.ว่าด้วยการกระทำความผิดเกี่ยวกับคอมพิวเตอร์พ.ศ.2550